Ѡзарѝ, пребл҃же́нне, у́мъ на́шъ свѣ́томъ лица̀ бж҃ія:укрѣпѝ бл҃года́тію гдс̑нею произволе́ніе на́ше, да въ зако́нѣ хрс̑то́вѣ утверди́вшеся, нелѣ́ностнѡ по путѝ за́повѣдей ст҃ы́хъ потече́мъ:ѡсѣнѝ го́рнимъ твои́мъ бл҃гослове́ніемъ на́съ и всѣ́хъ въ ско́рбехъ су́щихъ, болѣ́зньми душе́вными и тѣле́сными ѡдержи́мыхъ, исцѣле́ніе, утѣше́ніе и избавле́ніе тѣ̂мъ да́руя:надъ̑ всѣ́ми же си́ми испросѝ на́мъ свы́ше ду́хъ кро́тости и смиренному́дрія, ду́хъ терпѣ́нія и покая́нія, да про́чее вре́мя житія̀ на́шегѡ въ вѣ́рѣ и сокруше́ніи серде́чнѣмъ поживе́мъ, и та́кѡ въ ча́съ сконча́нія на́шегѡ бл҃года́рнѣ восхва́лимъ просла́вльшаго тя̀ гдс̑а, безнача́льнаго ѻц҃а̀, єдиноро́днаго єгѡ̀ сн҃а и єдиносу́щнаго всебл҃га́го дх҃а, тро̑цу нераздѣ́льную, во вѣ́ки вѣкѡ́въ